Olemme seuranneet Mooseksen dramaattista elämää -
tässä sarjassa nimeltä Mooses - johtaja vailla vertaa.
Sarjahan pohjautuu Mooseksesta kirjoittamaani kirjaan -
Valtakunta etsii taistelijoita - Mooses.
Tämän 10. jakson nimi on Johtajan osa: napinat ja kapinat.
Niin se on, että johtaja joutuu epäoikeudenmukaisestikin, -
toisinaan ihan oikeudenmukaisesti, kritiikin kohteeksi.
Olen miettinyt sitä, että Raamattu mainitsee ihan johtajan armolahjan.
Yksi osa siitä varmaan on, että kestää kritiikkiä.
Ettei muserru sen alle. Mooses joutui kestämään sitä niin paljon, -
että en ymmärrä, kuinka hän sen kesti.
Joka ikinen johtaja kyllä siihen tilanteeseen joutuu.
Siksi ei kannata ruveta miksikään papiksi, piispaksi -
ja seurakunnan johtajaksi luullen, että siinä saa vain kehuja.
Tänään siis käsitellään nimenomaan niitä napinoita ja kapinoita, -
joiden kohteeksi Mooses joutui. Niitä oli suunnilleen 10.
Ehkä niitä oli vähän yli tai ali, mutta suunnilleen 10 kertaa -
hän joutui kansan hampaisiin ja joka kerran epäoikeudenmukaisesti.
Joka kerran kansa valitti sitä, -
että miksi Mooses toi heidät autiomaahan kuolemaan.
Eikö Egyptissä ollut tarpeeksi hautoja?
Niin kuin se olisi ollut Mooses. Kansa halusi pois orjuudesta, -
ja Herra käski hänen lähteä melkein vastoin tahtoaan.
Sehän oli yksi vahvuus Mooseksella, että hän tiesi, -
että hän ei lobannut päästäkseen tähän asemaan.
Hän tietää, että se oli Herran tahto. Herra hänet nimitti.
Kun Jumalan kansa koko ajan napisee, että on surkeaa ja kauheaa, -
se osoittaa sitä, että epäusko vallitsee.
Ei uskota Jumalan apuun eikä johdatukseen.
Jos olen kauheassa paikassa, niin Jumala minut tänne johti.
Siellähän oli pilvipatsas koko ajan kansan edessä.
Meillä ei ole pilvipatsasta, mutta saamme siihen samaan uskoa.
Jos tilanne on vaikea, niin Herra minut tähän kuitenkin johti.
Minä jo kerroinkin viimeksi siitä tappiosta, mikä tuli, -
kun kansa vastoin Jumalaa lähtee valloittamaan Kanaaninmaata.
"Me ei haluta olla autiomaassa 38 vuotta." Tappiohan siitä tuli.
Suuremman kapinan 40 vuoden aikana -
aloitti leeviläinen Korah.
Hänelle vaan tuli kateus pappeja kohtaan.
Leeviläiset ja papit olivat saman Leevin jälkeläisiä.
Korah katsoo vieressä, että pappien asema on niin paljon parempi.
Esimerkiksi he saavat syödä lihaa.
Lihan syönti oli aika harvinaista tuolloin, -
ja papit saivat syödä osan uhri- lihasta - lihaa varmaan joka päivä.
Leeviläiset saivat kymmenyksiä kansalta, -
joka oli varmaan enemmänkin viljatuotteita ja hedelmiä.
Ehkä oli muitakin syitä, mutta kateus pappeja kohtaan.
Hän haluaa papiksi ja sai houkuteltua maallikkoja mukaansa.
Oli Dathan ja Abiram, jotka olivat ruubenilaisia. Muttei siinä kaikki!
250 kansanjohtajaa liittyi Korahiin!
Nämä olivat varmaan niitä erikokoisten ryhmien ryhmänjohtajia.
Näin moni liittyi kapinaan.
Ryhmänjohtajat eivät papeiksi halunneet, mutta heitä suututti, -
että Mooses johti heidät tänne ja sanoo nyt, -
että täällä on oltava 40 vuotta eikä päästä elävänä pois.
Vasta lapsemme pääsevät. Se oli varmaan se kapinan syy.
Aina on ollut niitä, jotka tavoittelevat pappeutta väärin perustein.
Uudessa liitossa olemme kaikki pappeja Aaronin tavoin niin, -
että saamme lähestyä suoraan Jumalaa.
Pastoreille, seurakunnan paimenille taas on asetettu tarkat ehdot -
Tiituksen ja Timoteuksen kirjeissä. Mutta aina on ollut niitä, -
jotka eivät välitä siitä, vaan haluavat sen pappeuden.
Se on tällainen prestiisikysymys.
No niin, nyt alettiin haukkua Moosesta.
Mooses ei puolustautunut, vaan heittäytyi kasvot maata vasten -
Aaron vierellään. Aaronkin sai osansa haukuista.
Yleensä Mooses heittäytyi Herran eteen kasvot maata vasten.
Herra antoi Moosekselle idean asian testaamiseksi.
Kuka saa olla pappi? Sitä testattiin näin.
Mooses pyysi kaikkia tulemaan aamuksi mukana tulipannut, -
joissa on suitsuketta. Sitten katsotaan, kenet Herra valitsee.
Asia oli niin, että suitsuketta saivat suitsuttaa vain papit.
Kun aamu koittaa, ilmestysmajan portilla on 250 miestä pannuineen.
Kaksi perhettä eli Dathan ja Abiram ilmoittavat, että he eivät tule -
ja haukkuvat vielä Moosesta saman tien.
He jäävät telttojensa luokse ja leeviläinen Korahkin menee sinne.
Siinä on kolme perhettä telttojensa luona.
Herra yhtäkkiä rankaisee heitä. Maa aukeaa heidän allaan -
ja nielaisee perheet ja mahdolliset eläimetkin.
Tämmöinen hirveä rangaistus, mistä huomaamme, -
ettei ole pikkujuttu kapinoida Jumalaa ja hänen johtajaansa vastaan.
Ei ole myöskään pikkujuttu ruveta tavoittelemaan asemaa, -
mitä Jumala ei ole luvannut tälle ihmiselle.
Luin kommentaarista, että Siinailla voi olla paikkoja, -
missä on suolakerros, alla kovettunut savikerros -
ja sen alla upottavaa mutaa tai lentohiekkaa.
Siellä kuulemma on sellaisia paikkoja, -
mutta ehkä tämä oli jokin Jumalan erityinen rankaisutoimi, -
että maa aukesi ja nieli nämä kapinoitsijat.
Seuraavana päivänä kansa syyttää Moosesta ja Aaronia, -
että he ovat surmanneet Herran kansan. Näiden kahden syy, -
että nämä kuolivat! Niin kuin he olisivat sen maan halkaisseet!
Lisäksi tuli syttyi tulipannuista ja poltti ne 250 kansanjohtajaa.
Vaikea tilanne se oli. Tämmöinen oli yksi kapina.
Toinen oli ehkä vielä kovempi Moosekselle.
Siinä Mirjam ja Aaron, oma veli ja sisar, nousivat häntä vastaan.
Puuhamiehenä oli Mirjam, joka sai Aaronin puolelleen.
Olemme jo huomanneet, ettei Aaronilla aina ollut selkärankaa.
Mirjam alkoi haukkua kälyään, Mooseksen vaimoa.
Takana siinä oli, että hän koki, että hänellä oli lasikatto päällä.
Toinen veljistä on ylimmäinen pappi ja toinen on kansanjohtaja.
Hän on vaan naistyönjohtaja.
Tässä oli taas kyse siitä, että ihminen ei halua tyytyä -
Herran antamaan osaan ja tehtävään.
Juuri tässä yhteydessä Mooseksesta kerrotaan näin (4. Moos. 12): -
Mirjamilla ei olisi ollut nokan koputtamista, -
koska ei Mooses ollut ylpeä eikä siksi asettunut asemaansa.
Muistamme, että Jeesus, tämä uusi Mooses, sanoo itsestään: -
Jeesus, Jumalan Poika oli nöyrä.
Kyllä nöyryys onkin yksi johtajan ominaisuuksista.
Jumala on ylpeitä vastaan, mutta nöyrille Hän antaa armon.
Herra suuttui Moosekseen ja Aaroniin, kutsui ne teltan ovelle -
ja piti niille puhuttelun. Yhtäkkiä huomataan, -
että Mirjam on spitaalista valkoinen. Hän oli saanut ihotaudin.
Hänet olisi pitänyt karkottaa leiristä loppuiäkseen, -
mutta Mooses nöyränä rukoili Herralta paranemista. Sisar parani.
Hän joutui olemaan karanteenissa viikon.
Ehkäpä Mirjamista tuli parempi johtaja tämän jälkeen.
Hän joutui uhraamaan parantuneen spitaalisen uhrin -
ja pyytämään syntejään anteeksi. Ehkä hän tajusi jotain -
Jumalan armosta ja oli loppuvuodet hyvä johtaja. No, emme tiedä sitä.
Mirjamista kerrotaan enää hänen kuolemansa.
Miten Mooses kesti tätä kritiikkiä?
Hän kesti siten, että hän puhui kaiken Jumalalle.
Hän valitti, rukoili ja purnasi sanoen, ettei hän jaksa.
"Olen äitinä ja isänä näille 2 miljoonalle. En jaksa tätä."
Herra sitten aina häntä auttoi. Toinen syy oli se, -
että hän rakasti sitä napisevaa kansaa.
Ei todellakaan kannata olla johtaja, jos ei rakasta laumaansa.
Sitten pitää etsiä joku toinen työ.
Mooseksella oli myös selvillä päämäärä, Luvattu maa.
Tämä porukka PITÄÄ saada sinne. Siellä tulee syntymään se Messias.
Hän näki sen tärkeyden ja näki sen näkymättömän.
Sen tähden hän kesti, niin kuin Heprealaiskirje sanoo.
Niin, mutta mitä tämä jakso puhuu Jeesuksesta?
Se puhuu sitä, miten Jeesustakin vastaan kapinoitiin.
Oma kotikaupunki Nasaret kapinoi sillä tavalla, -
että on työntämäisillään Jeesuksen jyrkänteeltä alas.
Ei kelpaa Jeesuksen sanoma, että Hän täyttää Jesajan ennustukset -
Herran kärsivästä palvelijasta. Sama juttu! Mitä siinä isottelet?
Sinähän olet vaan Marian ja Joosefin poika.
Jeesus itki Galilean kaupunkeja, jotka olivat Hänet hylänneet.
Aika moni hylkäsi silloinkin, kun Jeesus alkoi puhua -
oman verensä syömisestä ja juomisesta.
Silloin Jeesus joutui kysymään opetuslapsiltaan: -
"Tahdotteko tekin lähteä pois?"
Kyllä Jeesus oli kokenut ne johta- misen vaikeudet, mitkä Mooseskin.
Siksi Hän voi kaikkia ongelmissa olevia johtajia auttaa, -
niin kuin meitä muitakin.
Hyvä katsoja, tähän haluaisin vielä esittää sinulle kysymyksen: -
"Tuetko sinä omaa pastoriasi, omaa johtajaasi?"
Jos hän on Herran asettama, uskoo Raamattuun ja julistaa sitä, -
eikä ole liberaali teologi, niin sinun pitää häntä tukea -
hänen heikkouksistaan huolimatta.
Ja tietysti rukoilla hänen puolestaan.
Ehkä voimme päättää taas jakson virrestä otettuun rukoukseen.
Elävä toivo anna, suo, että voimani -
alttiiksi tahdon panna myös toisten parhaaksi.
Haltuusi, Isä, annan, perheeni, kotini.
Käsiisi kaiken kannan, jää meille turvaksi. (Virsi 533)
Kiitoksia! Tapaamisiin ensi kerralla!
Hyvä katsoja! Oletko saanut siunausta elämääsi, -
lohdutusta Jumalan Sanaan Raamattu rakkaaksi -ohjelmista?
Jos olet, ehkäpä tulisit tukemaan ohjelmaa myös taloudellisesti.
Voit soittaa ruudussa näkyvään numeroon.
Puhelu maksaa 12 euroa.
Voit myös antaa tukesi ruudussa näkyvälle pankkitilille.
Tekstitys: Tuula-Riitta Virrankare